પોલીસે શંકાના આધારે તેની તપાસ હાથ ધરતાં ઈંગ્લીશ દારૂ તથા બિયરની જુદી જુદી બ્રાન્ડની ૨૫ નંગ પેટીઓ તેમજ છુટી બોટલો અને ટીન મળી ૩૦૭ નંગ વિદેશી દારૂની બોટલો ગાડીમાંથી ઝડપી પાડી હતી. ૧,૪૦,૮૦૦ના દારૂ સહિત કાર મળી પોલીસે ૩,૪૦,૮૦૦નો મુદ્દામાલ કબ્જે કર્યો હતો. જ્યારે આ ગુનામાં સંડોવાયેલ પીન્ટુ ઉર્ફે જયદેવ બીપીનભાઈ ડુંડ (રહે.નાના ડોડીસરા, ભિલોડા), મુકેશ મીણા (રહે.ખેરવાડા)ને વેચાણ અર્થે દારૂ ભરી આપવા બદલ ગુનો દાખલ કર્યો હતો તેમજ દારૂનો જથ્થો જેને ત્યાં પહોંચાડવાનો હતો તે વસંત સુરજીભાઈ બરંડા અને અજય સુરજીભાઈ બરંડા બંને (રહે.જેસીંગપુર, ભિલોડા) સામે પણ ગુનો નોંધી પોલીસે ચારેય શખ્શોને ઝડપી પાડવા ચક્રો ગતિમાન કર્યા છે.